CELEX: 62007TO0207
Language: hu
Date: 2011-06-10 00:00:00
Title: A Törvényszék elnökének 2011. június 10-i végzése. # Eurallumina SpA kontra Európai Bizottság. # Ideiglenes intézkedés iránti kérelem - Állami támogatások - A támogatást a közös piaccal összeegyeztethetetlennek nyilvánító és annak visszatéríttetését elrendelő határozat - Végrehajtás felfüggesztése iránti kérelem - A sürgősség hiánya. # T-207/07 R. sz. ügy

A Törvényszék elnökének 2011. június 10‑i végzése – Eurallumina kontra Bizottság
      (T‑207/07. R. sz. ügy)
      „Ideiglenes intézkedés iránti kérelem – Állami támogatások – A támogatást a közös piaccal összeegyeztethetetlennek nyilvánító és annak visszatéríttetését elrendelő határozat – Végrehajtás felfüggesztése iránti kérelem – A sürgősség hiánya”
      1.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Fumus boni iuris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének mérlegelése –
            A vizsgálat sorrendje és módja – Az ideiglenes intézkedésről határozó bíró mérlegelési jogköre (EUMSZ 256. cikk, (1) bekezdés,
            EUMSZ 278. cikk és EUMSZ 279. cikk; a Törvényszék  eljárási szabályzata, 104. cikk, 2. §) (vö. 17–20. pont)
      2.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Sürgősség – Súlyos és helyrehozhatatlan
            kár – Bizonyítási teher – Vagyoni kár – A felperes társaság létét veszélyeztetni képes helyzet – Azon csoport helyzetének
            figyelembevételével történő értékelés, amelyhez tartozik – Az uniós intézmények által elfogadott határozatok végrehajtásához
            fűződő, a felperes társaság részvényeseinek személyes érdekét meghaladó közérdek (EUMSZ 278. cikk) (vö. 23–24., 32–34. pont)
      3.                     Ideiglenes intézkedés iránti kérelem – Elfogadhatósági feltételek – Keresetlevél – Alaki követelmények – A kért intézkedések
            elrendelését valószínűsítő jogalapok előadása (EUMSZ 278. cikk és EUMSZ 279. cikk; a Törvényszék  eljárási szabályzata, 104. cikk,
            2. §) (vö. 25–26. pont)
      4.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Sürgősség – Súlyos és helyrehozhatatlan
            kár – Kivételes körülmények – Azon csoport pénzügyi helyzetének figyelembevétele, amelyhez a felperes társaság tartozik –
            Esetenkénti értékelés – A csoporton belüli teljes gazdasági ellenőrzést biztosító helyzet – Hatás (EUMSZ 278. cikk) (vö. 37–40.,
            43–44. pont)
      5.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Súlyos és helyrehozhatatlan
            kár – Vagyoni kár – Kártérítési kereset révén utólag helyrehozható kár – Helyrehozhatatlannak nem tekinthető kár (EUMSZ 268.,
            EUMSZ 278. és EUMSZ 340. cikk) (vö. 49. pont)
      6.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Súlyos és helyrehozhatatlan
            kár – A kár súlyosságának az ideiglenes intézkedésről határozó bíró általi értékelése – A hatékony bírósági jogorvoslathoz
            való jog megsértése – Hiány – A tisztességes eljáráshoz való jog megsértése – Hiány (EUMSZ 278. cikk) (vö. 54–58. pont)
      Tárgy
      
         
               A Gardanne, a Shannon régióban és Szardínián timföldgyártáshoz üzemanyagként felhasznált ásványolajok esetében a Franciaország,
                  Írország, illetve Olaszország által alkalmazott jövedéki adó alóli mentességről [C 78/2001 (ex NN 22/01), C 79/2001 (ex NN 23/01),
                  C 80/2001 (ex NN 26/01)] szóló, 2007. február 7‑i 2007/375/EK bizottsági határozat (HL L 147., 29. o.) felperest érintő részében
                  történő végrehajtásának felfüggesztése iránti kérelem.
               
            Rendelkező rész 
      1)         A Törvényszék elnöke az ideiglenes intézkedés iránti kérelmet elutasítja.
      2)         A Törvényszék elnöke a költségekről jelenleg nem határoz.